hy hy hy hy hy hy hy hy hy hy hy hy hy hy hy hy hy de hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy hy hy hy hy hy fr hy es es tr en en hy hy hy hy hy hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Կողակ բարձունքի այն կեսը, որն այդպես էլ չլքեցին Ազատն ու իր ընկերները, մնաց հայկական կողմի վերահսկողության տակ | Forrights.am
Նախքան  արցախյան երկրորդ պատերազմում  իր  զոհված  որդու` Ազատ Սահակյանի մասին պատմելը, մայրը` Սիլվա Հակոբյանն, ինձ  է  նվիրում Ազատի մասին գրված գիրքը: Մոր համար անասելի տառապանք է եղել գտնել որդու ձեռագրերը, նրա`թղթին հանձնված հոգու պոռթկումներն ի մի բերել, որդուն ճանաչողների` դասընկերների, դասախոսների  պատմությունները հավաքել ու վերածել գրքի:
«Ոնց որ թիթեռը մենք ապրում ենք մի օր…
Վայելում հենց էս պահը`ոչինչ հետ չգցելով,
Կա շրջապատ, որտեղ վատը լավ է,
Իսկ լավը վատ ու չկա վատ, անցյալ ու ապագա…
Հա՛մ երազում ենք, հա՛մ երազից դուրս`
Վերցնում կյանքից ավելին »,- այսպես է գրել պատանի Ազատը:
«Ազատն ու եւս 18 քաջորդի պատերազմի թեժ օրերին գտնվել են Կողակ բարձունքում, որը ռազմավարական տեսանկյունից  կարեւոր հենակետ էր: Նոյեմբերի 4-ին, 5-ին, 6-ին տեղի ունեցած կատաղի մարտերի ժամանակ այս տղաները հաջողությամբ հակահարված են հասցնում թշնամուն`ահռելի կորուստներ պատճառելով նրանց: Հաղթանակներից  ոգեւորված`հայրենիքի նվիրյալ 19 տղաները միմյանց երդվում են, որ ինչ էլ պատահի, չեն լքի իրար եւ բարձունքը: Կապած ուխտը տղաներին իրար է կապում նաեւ ճակատագրով: Օր ու գիշեր տեւած մարտերի ժամանակ վիրավորված ծառայակից ընկերներին Ազատն իջեցնում է սարից, հասցնում փրկել նրանց կյանքերն ու կրկին վերադառնում Կողակ:
Լուսաբացին`կատաղի մարտերի պահին, հրամանատարը նահանջի հրաման է տալիս, սակայն տղաներից եւ ոչ ոք չի լքում իր դիրքը: 19 լույս տղաներից 11-ը զոհվում են, նրանց թվում`Ազատը: 8-ը ստանում են տարբեր աստիճանի բեկորային վնասվածքներ եւ հրաշքով փրկվում:
Ազատը նույնպես կարող էր փրկվել, երբ վիրավոր ընկերներին իջեցնում էր սարից: Նա կարող էր կրկին չբարձրանալ, մնալ ներքեւում, ուր ավելի ապահով էր, սակայն բարձունքին կրկին հասնելն Ազատի որոշումն էր: Նա ուխտադրուժ չեղավ, մինչեւ վերջ մնաց այն Ազատը, ում բոլորն էին սիրում, չդավաճանեց  իր տեսակին, չվախեցավ մահվանից, հասավ բարձունքին, որ հասնի Բարձրյալին: Նա հերոսաբար ընկավ նոյեմբերի 7-ին: Այժմ հայկական կողմի վերահսկողության տակ է գտնվում Կողակ բարձունքի այն կեսը, որն այդպես էլ չլքեցին Ազատն ու իր ընկերները »,- իրենց  գրառումներում  այսպես են հիշում Ազատին իր մտերիմները:
Միջնակարգ դպրոցն ավարտելուց հետո Ազատը սովորել է խոհարարություն, այնուհետեւ ընդունվել Երեւանի Խաչատուր Աբովյանի անվան պետական մանկավարժական համալսարան` ընտրելով հոգեբանի մասնագիտությունը: Հետո նա մեկնել է ծառայության: Մեկ տարի,  մի քանի ամիս էր, ինչ ծառայում էր, երբ սկսվել է պատերազմը: Այդ ժամանակ Ազատը ծառայում էր  «Մարտունի- 3 »  զորամասում: Մայրն ասում է, որ իրենք երբեք չեն խոսել պատերազմի մասին, նույնիսկ պատերազմի ամենաթեժ շրջանում չեն խոսել այդ մասին: Այդ ընթացքում Ազատն իր հարազատների հետ խոսել է միայն հոգեւոր թեմաներով, իրար քաջալերել են:
«Մեր խոսքն աղոթքն էր, իրար աղոթքով էինք քաջալերում: Մեր միակ երազանքն այն էր, որ խաղաղություն հաստատվի:  Երբ զանգ չստացանք Ազատից, սկսեցինք փնտրել նրան: Փնտրտուքները երկար տեւեցին, մոտ մեկ ամիս: Մեզ բոլորովին այլ տեղեկատվություն էին տվել: Ես այդ օրերին շատ ծանր վիճակում էի, փնտրտուքներով զբաղվում էին ամուսինս ու մեր մոտ ընկերները:  Ազատին շուտ էին գտել, գլխից էր միայն վնասվել: Սեւանի դատաբժշկական կենտրոնից  զանգեցին, տեղյակ պահեցին »,- պատմում է Սիլվան:
Ողջ զրույցի ընթացքում նա խուսափում էր որեւէ հարց քաղաքականացնել,  գնահատական տալ որեւէ  երեւույթի`  ասելով, որ իր որդու մահվան իրական հանգամանքները միայն Աստված գիտե, եւ ամեն ոք հաշվետու է, պատասխան է տալու միայն Աստծո առաջ:   Սիլվան ակնկալում է միայն, որ պատերազմի բոլոր պատասխանատուները,  իշխանավորներն  ապաշխարեն, դարձի գան, որպեսզի մեր տանջված երկիրը բժշկվի, ապաքինվի:
Նախորդ նյութըԱդրբեջանական իշխանությունները միշտ են վարել Արցախն արտաքին աշխարհից մեկուսացնելու, մարդու իրավունքները խախտող քաղաքականություն
Հաջորդ նյութը«Մենք չգիտենք կոնկրետ ով ենք, որ երկրի քաղաքացի ենք». Արցախից տեղահանվածների բողոքի ակցիան
Մարտական դիրքում հայտնաբերվել է զինծառայող,դի` հրազենային վիրավորումով
Նրանք զոհվեցին «Վիլիսի» մեջ, ՀՀ տարածքի հրետակոծման ժամանակ
«Իշխանությունները պատրաստ էին պայմանագիր կնքել մեզ համար աննպաստ պայմաններում՝ 2021-ի առաջին ամիսներին»․ քաղաքագետ
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Մարտական դիրքում հայտնաբերվել է զինծառայող,դի` հրազենային վիրավորումով
Նրանք զոհվեցին «Վիլիսի» մեջ, ՀՀ տարածքի հրետակոծման ժամանակ
Edit with Live CSS
Write CSS OR LESS and hit save. CTRL + SPACE for auto-complete.